ताकैत आसरा कोनो दुःख पी रहल-ए लोक !
 रेलवेक कात, बाट-घाट जी रहल-ए लोक !
 जीबा लए ई लाचार कोना जी रहल-ए लोक !
 आब फेकल छुतहर जकां हद जी रहल-ए लोक !
 जबकल गन्हाइत पानि-ए खा पी रहल-ए लोक !
 रिलीफ नामें अपन झोरी सी रहल किछु लोक !
 आब ताही आसरा मे बस जी रहल-ए लोक !
 एखबार-रेडियो भरोसे जी रहल-ए लोक !
 सड़ओ गोदाम मे, उपास जी रहल-ए लोक !
 द' जायत बासि रोटी, वस्त्र, जी रहल-ए लोक !
 किछु भ' रहल अछि तय, तें तं जी रहल-ए लोक !
 (विदेह ई-पत्रिकाक १८म अंकसँ साभार)